امریکا قوشمه ایالتلری نینگ تنسی ایالتیده محلی بیر روزنامه تامانیدن اوتگن کونی نشر قیلینگن اسلام گه قرشی اعلانی اجتماعی ترماقده ناراضی چیلیک که سبب بولدی.
مذکور ایالت نینگ اینگ معتبر روزنامه سی بولمیش دی تنسیان تامانیدن نشر قیلینگن بیر بیت اعلانده ایالت نینگ پایتختی نشویل نینگ "اسلام تامانیدن قول اوریله دیگن بیر هسته ای تهدیدگه دوچ قالگن لیگی" ادعا ایتیلدی.
بو اعلانده انجیل ده خبر بیریلگن لیگی ادعا ایتیلدی.
"نه فقط ایشانه میز، عین دمده سیزلرگه دلیل هم کورسته میزکی اسلام جاری ییل نینگ 18 جولای تاریخیده تنسی نشویلده بیر هسته ای تیزیم پارتلتیب یوباره دی" دیب یازگن.
"نشویل وطنداشلریگه" سرلوحه سی بیلن بیر قطارده "امریکا اوچون کیلگوسی وزیرلیک" دیب بیریلگن اعلانده امریکانینگ بیراغی و الونینگ اوستیده امریکا قوشمه ایالتلری دولت باشلیغی دانلد ترامپ و کاتولیکلرنینگ معنوی رهبری پاپ فرانسیس نینگ فوتو تصویری نینگ اورین آلیشی و ترامپ اوچون "امریکا قوشمه ایالتلری نینگ سونگی دولت باشلیغی" دیب افاده ایتیلیشی دقت تارتدی.
بو اعلان حضرت عیسی نینگ ایککینچی مرته ییر یوزی گه کیلیشینی کوتگن افراطی راستگرا عیسوی گروپ تامانیدن بیریلگن.
امریکا قوشمه ایالتلری – اسلام علاقه لری کینگشی (CAIR) ناتوغری ادعالر بولگن بو اعلاننی اسلام دشمن لیگینی ییره تیش اورونیشلری دیب قتتیق قاره له دی.
باشقه تاماندن دی تنسیان مسؤللری "قورقگیچ و هیچ بیر شکلده قبول قیلیش ممکن ایمس" دیب بهاله دیلر و کیچیریم سوره دیلر. بو اعلان نینگ در اصل تیکشیروودن اوتمس لیگی کیره ک لیگینی معلوم قیلیب موضوع بیلن تیگیشلی تحقیق باشله تگن لیکلرینی معلوم قیلدیلر.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
